Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: közel 6 év alatt 883 000 aranykorona értékû földet – ingatlan-nyilvántartási bejegyzésre alkalmas határozattal már kiadott, így a továbbiakban 30.400 aranykorona értékû (kizárólag maradványföldekbõl: a 1992. évi II. törvény 25. §-a
Paragraph Index: 318

közel 6 év alatt 883 000 aranykorona értékû földet – ingatlan-nyilvántartási bejegyzésre alkalmas határozattal már kiadott, így a továbbiakban 30.400 aranykorona értékû (kizárólag maradványföldekbõl: a 1992. évi II. törvény 25. §-a alapján keletkezett) részarány-tulajdonnak megfelelõ termõföld vár kiadásra. A 30 400 aranykorona értékû részaránytulajdonnak megfelelõ termõföld határozattal való kiadása a megyében lévõ 82 gazdálkodó egységbõl 29 gazdálkodó egységet érint, mivelhogy további 37 gazdálkodó egység gazdálkodási területét érintõen a földkiadási munka teljesen befejezõdött, s további 16 gazdálkodó egység gazdálkodási területén már csak a nemzeti földalapnak történõ termõföldátadás jelent megoldandó feladatot, ha az adott termõföld fogadására a nemzeti földalap már felkészült. Az FM Hivatal tájékoztatása szerint az utolsó földkiadási határozat kiadmányozására azon idõpontot követõ 3–4 hónapon belül kerülhet sor, mely idõpontban az említett 30 400 aranykorona értékû föld kiadásával járó pénzeszközöket, mint forrást, a költségvetés biztosítja. A kapott tájékoztatás szerint a hiányzó összeg mintegy 21 000 000 forint, melynek biztosítását az FM Hivatal a felügyeleti szervétõl 2002. II. negyedévében írásban is kérte, azonban e kérésének teljesítése a mai napig nem járt eredménnyel. A vizsgálat során az is megállapítható volt, hogy az Fkbtv. 7/A. § (3) bekezdésében írt jogosultaknak járó aranykoronánkénti 4000 Ft-tal való kártalanítás 643 aranykorona értéknek megfelelõ termõföldre terjed ki, mely az FM által határozattal kiadott termõföldek aranykorona értékéhez viszonyítva számottevõnek nem tekinthetõ. E kártalanítási kötelezettség teljesítését az FM Hivatal eredményesen oldotta meg, mint ahogy az Fkbtv. 12. § (6) bekezdése, illetve az Ámt. 25/A. §-a szerinti földek árverésen való értékesítését is. A vizsgálat azt is megállapította, hogy a hivatalnál nem fordult elõ olyan arra jogosult részarány-tulajdonos által elõterjesztett kérelem, mely a nemzeti földalap földkészletébõl részarány-tulajdona fejében való földkiadás teljesítésére irányult volna. Ugyanez a megállapítás vonatkozik a földkiadás során az FM Hivatal által végzett sorsolás ellen 48 órán belül benyújtható kifogásra (jogorvoslat) is. A vizsgálat megállapította, hogy a földkiadási munka végzéséhez szükséges pénzügyi forrás folyamatos biztosításának hiányában az FM Hivatal földkiadási tevékenységének nemcsak a lendülete tört meg, hanem a még ki nem adott 30 400 aranykorona részarány-tulajdonnak megfelelõ föld kiadására vonatkozó földkiadási határozatok folyamatos kiadmányozását is hónapok óta lehetetlenné tette. A földkiadási munka továbbfolytatásához szükséges pénzügyi fedezet hiánya miatt a jogosult részaránytulajdonosok az õket megilletõ termõföldhöz – földkiadási határozat határidõben való kiadmányozásának hiányában – nem juthatnak hozzá. A mulasztás sérti a jogosult részarány-tulajdonosok tulajdonhoz való jogát, mert tulajdonosi jogaikat földkiadási határozat hiányában konkrét helyrajzi számmal rendelkezõ termõföldön nem gyakorolhatják. Ugyanakkor ez a mulasztás sérti panaszosoknak a jogállamiságból fakadó jogbiztonsághoz való jogát is, mivel forrás hiányában az eljárás kiszámíthatatlanná vált, s így az említett alkotmányos jogokkal összefüggésben visszásságot idéz elõ. Az alkotmányos jogokkal összefüggõ visszásság megszüntetése érdekében az országgyûlési biztos ajánlásában a földkiadási munka és annak során hozandó határozatok kiadmányozásához hiányzó pénzügyi fedezet, soron kívüli bizto- sítását jelentõ intézkedés haladéktalan megtételét indítványozta a földmûvelésügyi és vidékfejlesztési miniszternél. Az ajánlást a miniszter elfogadta, s intézkedett a földkiadási eljáráshoz szükséges pénzügyi fedezet biztosításáról. Az ajánlásra adott választ az országgyûlési biztos tudomásul vette. OBH 4292/2002. Az idõseket ápoló-gondozó intézményben a minimálisan elõírt orvosi jelenlét hiánya a gondozottak lehetõ legmagasabb szintû testi és lelki egészséghez való jogával összefüggésben okoz visszásságot. Az országgyûlési biztosok 2002-ben Gyõr-Moson-Sopron megyében tartottak munkalátogatást, melyben a „Szentlélek” Templom-és Otthonfenntartó Alapítvány Szent Anna Idõsek Otthonának utóvizsgálatára is sor került. Az országgyûlési biztos meggyõzõdhetett arról, hogy a 2000 januárjában végzett vizsgálat eredményeként megfogalmazott ajánlások hogyan érvényesülnek az otthon napi mûködésének gyakorlatában. Az otthonban folytatott korábbi vizsgálata során az országgyûlési biztos az általa feltárt alkotmányos jogokkal kapcsolatos visszásságok orvoslása és azok érvényesülését veszélyeztetõ gyakorlat megszüntetése céljából ajánlással fordult az otthont fenntartó alapítvány kuratóriumának elnökéhez és az intézet igazgatójához. Kezdeményezte, hogy gondoskodjanak a szakdolgozói létszám folyamatos bõvítésérõl, az egészségügyi feladatok ellátásához minimálisan szükséges orvosi jelenlét biztosításáról, az intézet érdekképviseleti fórumának mûködtetésérõl, a megfelelõ diétás étrend biztosításáról, a jogszabályban elõírt betegszoba kialakításáról, a jogszabályban elõírt mennyiségû tisztálkodást segítõ textíliáról, valamint a tisztálkodáshoz szükséges anyagok és eszközök szükség szerint történõ biztosításáról, illetve a panaszok jogszabályban meghatározott feltételekkel történõ kivizsgálásáról. Az utóvizsgálat megállapította, hogy az intézet kialakítása és mûszaki megoldásai teljes mértékben megfelelnek a kulturált és magas színvonalú idõsotthoni ellátással szemben támasztott szakmai követelményeknek és emberi kívánalmaknak. Az alapvizsgálat ajánlását szem elõtt tartva alakították ki az elkülönítõ helyiségeket is. Ezek azonban még mindig nem tölthetik be eredeti funkciójukat, mert a Gyõr-Moson-Sopron Megyei Önkormányzat egyik idõseket ápológondozó otthonának felújítása miatt e szobákat „ideiglenesen”, de már évek óta lakják. A helyzet végleges rendezése továbbra is várat magára. A gondozottakkal közvetlenül foglalkozók aránya jelenleg 78%-os. A munkaszervezési megoldásokra, a folyamatban lévõ tovább- és átképzésekre figyelemmel, az utóvizsgálat szerint, a minimálisan elõírt szakképzett ápolószemélyzet hiánya a gondozottak legmagasabb szintû testi és lelki egészségéhez, valamint szociális biztonságához fûzõdõ alkotmányos jogával összefüggésben nem okoz visszásságot. Az intézetben – egy rövidesen elkészülõ új megállapodás értelmében – heti öt alkalommal (hétfõn, szerdán és pénteken délelõtt, kedden és csütörtökön délután) napi átlag hat órában áll majd rendelkezésre az intézet belgyógyász-tüdõgyógyász orvosa. Ez azonban még mindig nem éri el az elõírások megkövetelte minimum szintjét. Az intézet megfelelõ készletekkel rendelkezik a jogszabály által elõírt mennyiségû tisztálkodást segítõ textíliákból, valamint a tisztálkodáshoz szükséges anyagokból és eszközökbõl. Az utóvizsgálat megállapította, hogy az intézet érdekképviseleti fóruma rendszeresen ülésezik, üléseiket megfelelõen dokumentálják. A panaszkezelés kialakított (írásban történõ válaszadás) gyakorlata is megfelel az irányadó jogszabály rendelkezéseinek. Az országgyûlési biztos az utóvizsgálat során megállapított visszásság orvoslása érdekében kezdeményezte a Szent Anna Otthon fenntartójánál, hogy gondoskodjon az egészségügyi feladatok ellátásához minimálisan szükséges orvosi jelenlét biztosításáról. Az érintett a kezdeményezést elfogadta. OBH 4311/2002. Gyõr és Sopron megyei jogú városok az okmányirodák feladatainak elõre nem látható bõvítése, a munkafeltételek nem teljes körû központi biztosítása és a jogszabályok ellentmondásossága ellenére is színvonalasan oldották meg az okmányirodáik kialakítását. Az országgyûlési biztos Gyõr-Moson-Sopron megyei munkalátogatása során helyszíni vizsgálatot tartott Gyõr és Sopron mint megyei jogú városok okmányirodáinak mûködésével kapcsolatban. Az önkormányzatok többsége számára kihívást jelent a 2003. január 1-jétõl rájuk háruló újabb feladat ellátása, hiszen alig vannak túl az elõzõ fejlesztésen, alig fejezõdött be a mûszaki kialakítás, épületvásárlás és az ezzel járó anyagi megterhelés, és máris az újabb munkatársak betanításáról és a munkaegészségügyi elõírásoknak megfelelõ újabb munkaterület biztosításáról kell gondoskodniuk. A vizsgált városokban – az ország többi településéhez hasonlóan – sem tudtak egy hosszú távon is fenntartható megoldást találni, mert a feladatok elõre nem látható növekedése miatt az önkormányzatok újabb és újabb irodákat alakítottak ki. Szerencsés volt az az önkormányzat, amely egy nagyobb épület átalakításával, vásárlásával, építésével meg tudta oldani az egyre bõvülõ okmányiroda elhelyezését. Országos helyzetkép alapján azonban elmondható, hogy alacsony azon polgármesteri hivatalok száma, ahol egy épületben sikerült elhelyezni a teljes okmányirodát, ezért az önkormányzatok többségének a bõvülõ feladatok végzéséhez az irodákat újabb és újabb épületekben kellett létrehozni. Gyõrben a három – 2003. januártól négy – helyszínen mûködõ iroda mellett esetleg további irodák kialakítása is szükségessé válhat. Sopronban folyik egy újabb iroda kialakítása, mert az okmányirodának helyt adó épület már nem bõvíthetõ. Az ombudsman álláspontja szerint ilyen körülmények között a folyamatos ügyfélfogadás és ügyintézés, a helyettesítés, az iktatás, a jelentõs háttérmunkát igénylõ hatósági munka, tehát a naprakész ügyintézés a legjobb munkaszervezéssel is lehetetlen. Az okmányirodák gyors ügyintézését nagyban leronthatja az, hogy ha az állampolgárok az egyes okmányaikat más-más telephelyen szerezhetik be. Teljes körû okmánycsere esetén minden dokumentumért más-más irodán kell sorban állni. Ez az okmányiroda munkáját irányító vezetõk számára is jelentõs többlet terhet jelent, mert megnehezül a személyes jelenlét biztosítása. Az okmányirodák feladatkörének további bõvítése csak úgy képzelhetõ el, ha az önkormányzatok megismerhetik a fejlesztés hosszú távú koncepcióját, és arra kellõ idõben felkészülhetnek. A fejlesztéshez megfelelõ költségvetési támogatást kapnak, és folyamatos mûködés személyi és tárgyi feltételeit is megteremtik. Az önkormányzatok elõre nem látható fejlesztéssel nem terhelhetõk. Az ombudsman álláspontja szerint méltányolható az önkormányzatok azon igénye, hogy a 200 ezer forintos szakmai képzést, illetve a folyamatos továbbképzést a Belügyminisztérium finanszírozza. A közlekedés-igazgatásban a hatósági munkát nehezíti, hogy az önkormányzat okmányirodája köteles hatósági határozattal – fellebbezési jogot biztosítva – bevonni a gépjármû vezetõi engedélyt attól a személytõl, akit a bíróság jogerõs ítéletben eltiltott a gépjármûvezetéstõl. Az okmányirodák munkatársai sérelmezték, hogy az okmányirodai munkát a jogszabály nem tekinti képernyõ elõtti munkavégzésnek, így rájuk nem terjednek ki a jogszabályban biztosított egészségügyi és biztonsági követelmények. Összegezve a tapasztaltakat, a helyszíni vizsgálatok alapján az országgyûlési biztos megállapította, hogy az ügyfélfogadás rendje jól szervezett, az ügyintézés a lehetõségekhez képest gyors, kulturált, és az ügyintézés a több telephelyen folyó munkavégzés ellenére is jól szervezett és zökkenõmentes. Állampolgári jogokkal kapcsolatos visszásságot nem tapasztalt, de az okmányirodák feladatainak elõre nem látható bõvítésével, a munkafeltételek nem teljes körû központi biztos ításával, a jogszabályok ellentmondásosságával, valamint a képzés és továbbképzés költségeinek viselésével kapcsolatos problémákra, illetve az ezzel összefüggõ megállapításaira azonban fokozottan felhívta a belügyminiszter figyelmét. OBH 4315/2002. Az országgyûlési biztos általános helyettese a Gyõr-Moson-Sopron megyei látogatása során helyszíni vizsgálatot rendelt el a rendõr-fõkapitányság kezelésében lévõ rendõrségi fogdákban. A Soproni Rendõrkapitányság és a Gyõri Rendõrkapitányság fogdáiban a fogva tartási körülmények ellenõrzésére, és az 1999 decemberében végzett vizsgálat alapján tett biztosi ajánlások végrehajtásának utóellenõrzésére került sor. Az ellenõrzés kiterjedt a zárkákra, a fürdõkre, az orvosi szobák, a sétálók, az elõállító-helyiségek és a fogdaõrök öltözõjének állapotára, felszereltségére. Négyszemközti kikérdezéssel tájékozódtunk a személyi állomány és a fogva tartottak esetleges panaszairól. A kikérdezett fogva tartottak elmondása szerint a fogdaszemélyzet korrekt módon látja el a feladatát, ellenük semmilyen panasz nem merült fel. Az ellátást, a fogva tartási körülményeket nem kifogásolták. Nem volt panaszuk a levelezéssel, csomagküldéssel és a látogató fogadással kapcsolatban sem. A belügyminiszter 22/1988. sz. parancsával kiadott Fogdaépítési Szabályzat alapelvei között szerepel, hogy a fogdába beépítésre kerülõ szerkezetek, felszerelési és berendezési tárgyak kialakítása olyan legyen, amely a szándékosan okozott sérülések és egészségrontás elkövetését megnehezíti. A korábbi országgyûlési biztos megállapította, hogy a fogva tartottak biztonságos elhelyezéséhez fûzõdõ alapvetõ követelményeket sérti, hogy az elõállítókban, a fürdõhelyiségben és a zárkákban a rácsok, ablaknyitó berendezések, és a fûtõtestek egy részének elhelyezése közvetlen lehetõséget nyújt önakasztás végrehajtására. Ajánlotta, hogy a fogdában elkövethetõ öngyilkosságok lehetõségének csökkentése érdekében a nyílászáró szerkezeteket alakítsák át. Az országos rendõrfõkapitány elfogadta az ajánlást, de álláspontja szerint az átépítésre – anyagi okokból – csak a felújítások, és az új fogdák építése során van lehetõség. Az országgyûlési biztos a válaszokat elfogadta. A városi rendõrkapitányság épületében kialakítás alatt álló új elõállító helyiségek a szabályzat és az ajánlás figyelembevételével készülnek. Összegezve a vizsgálat tapasztalatait, megállapítható volt, hogy a Gyõr-Moson-Sopron megyei Rendõrfõkapitányság fogdáiban a jogszabályoknak megfelelõ körülményeket biztosítanak a fogva tartottak részére, a fogdaõrök az elõírások betartásával, emberségesen látják el feladataikat. A jelentésben összefoglalt észrevételeinkrõl a megyei rendõrfõkapitányt szóban tájékoztattuk. A vizsgálat alkotmányos jogokat sértõ vagy veszélyeztetõ visszásságot nem tárt fel. OBH 4355/2002. Nem okoz alkotmányos joggal összefüggõ visszásságot a bv. intézet eljárása, ha – az országos szintû zsúfoltságra is tekintettel – a felújítási munkálatok alatt a lehetõségeknek megfelelõen biztosítja a fogva tartottak elhelyezését és ellátását. A Gyõr-Moson-Sopron megyei munkalátogatás részeként az országgyûlési biztos általános helyettese hivatalból helyszíni vizsgálatot rendelt el a Sopronkõhidai Fegyház és Börtönben, 2002. szeptember 25-én. Ennek keretében elsõsorban az élethez, emberi méltósághoz való jog, a legmagasabb szintû testi és lelki egészséghez való jog, illetve a munkához való jog érvényesülésének vizsgálatára került sor. A Sopronkõhidai Fegyház és Börtön befogadóképessége 544 fõ; a vizsgálat idõpontjában a fogva tartottak létszáma 807 fõ volt. A 6,2–8,2 m2 alapterületû zárkákban 2-3 elítéltet helyeztek el emeletes ágyakon. Az épület folyamatban levõ felújítása a következõ területekre terjed ki: a higiéniés körülmények javítása érdekében a zárkákban külön WC helyiségeket alakítanak ki, ütésálló szaniterelemekkel. A felügyelõkkel való érintkezés megkönnyítése céljából elektromos kijelzõket építenek be a zárkákba. A biztonság növelése érdekében állapotjelzõket szerelnek fel a zárkaajtókra, valamint biztonsági ablakokat és rögzített bútorokat helyeznek el a zárkákban. A felújítások egyben a személyi állomány munkafeltételeinek javítását is célozzák: új felügyelõi irodát és nevelõi szobákat alakítanak ki. Az intézet teljes rekonstrukciója a tervek szerint 2004-ben fejezõdik be, az anyagi eszközöket a BVOP biztosítja. Az országos problémát jelentõ zsúfoltság azonban a felújítással sem szûnik meg, sõt átmenetileg még növekszik is, hiszen a felújítás alatt álló körletekbõl a már felújított zárkákba kell költöztetni a fogva tartottakat. A helyszíni bejárás alkalmával az általános helyettes munkatársai észlelték, hogy egy, a régi épületrészben levõ lakózárkában a WC nem volt függönnyel leválasztva; ennek pótlására a parancsnokhelyettes ígéretet tett. A fogva tartottak foglalkoztatása egyrészt költségvetési rendszerben (89 fõ), másrészt a bv. intézet mellett mûködõ gazdasági társaság keretében (315 fõ) történik, az átlagkereset 14 ezer Ft. Munkahely hiányában 297 fõ nem dolgozik. Az intézetben rendszeresen tartanak általános iskolai oktatást, egy éve pedig, gimnáziumi osztályt is indítottak, melyben jelenleg 25 fõ tanul. A fogva tartottak által elkövetett öngyilkosságok megelõzése érdekében a bv. intézet parancsnoka 2001. május 21-én utasítást adott ki. Felismerték ugyanis, hogy az öngyilkosságot megkísérelt fogva tartott elkülönítése nem jó megoldás, továbbá hogy az öngyilkosságok megakadályozásában fontos szerepe van a személyzetnek, a pszichológusoknak és a börtönlelkésznek is. Az intézetben 251 fõ dolgozik, a korábbi 10–20 fõs létszámhiányt a béremelés hatására sikerült megszüntetni. Ugyanakkor az azonos beosztásban levõ közalkalmazottak és hivatásosok bére között kisebb-nagyobb eltérések tapasztalhatóak. A parancsnokhelyettes elmondása szerint problémát jelent, hogy felügyelõi állományba többnyire nem tudnak

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes